open-index/open-wikipedia-markdown huggingface dataset:
Tren d'alta velocidat

Un **tren d'alta velocidat** ye un tren que plega a velocidaz iguals u superiors a 200&nbsp;km/h sobre linias existents actualizadas, y 250&nbsp;km/h sobre linias especificament disenyadas pa tal efecto, seguntes a UIC (Unión Internacional de Ferrocarrils).

## En Aragón
Por Aragón pasa a linia d'alta velocidat Madrit-Zaragoza-Barcelona-Muga francesa que fa parti d'o corredor nord-este de l'alta velocidad ferroviaria en Espanya y que incluye una branca formando a linia d'alta velocidat Zaragoza–Uesca.

I hai cuatre garas que dan servicio a trens d'alta velocidat: a gara de Calatayú, a gara de Zaragoza-Delicias, a gara de Tardienta y a gara de Uesca.

## Referencias
Progresión d'o récord mundial femenín de 800 metros lisos

En iste articlo s'amuestra la **progresión d'o récord mundial femenín de [[800 metros lisos]]** dende l'anyo 1922 por a *International Amateur Athletic Federation* (hue dita *[[World Athletics]]*), que dende l'anyo 1980 reconoix y homologa tamién os récords "indoor":

## Progresión
### Récord absoluto
#### Cronometrau manualment

#### Cronometrau electronicament

### Récord indoor

## Vinclos externos
*  Progresión d'o récord mundial femenín de 800 metros lisos seguntes *[[World Athletics]].*
*  Progresión d'o récord mundial femenín de 800 metros lisos indoor seguntes *[[World Athletics]].*
Land of Bad

***Land of Bad*** (títol orichinal en anglés, en aragonés ***Tierra de malos***, estrenada en Aragón con o títol de ***Misión hostil***) ye una cinta de cine d'acción y d'intriga estausunidense estrenada l'anyo 2024, dirichida por William Eubank seguntes un guión orichinal d'el mesmo y de David Frigerio, con una banda sonora orichinal de Brandon Roberts y una producción cinematografica de David Frigerio, William Eubank, Michael Jefferson, Adam Beasley, Nathan Klingher, Ryan Winterstern, Arianne Fraser, Petr Jákl y Mark Fasano. Conta con un elenco d'actors d'o cual en fan parte, entre d'atros, Liam Hemsworth, Russell Crowe, Luke Hemsworth, Ricky Whittle, Milo Ventimiglia, Chika Ikogwe, Daniel MacPherson, Robert Rabiah, Jack Finsterer, Lincoln Lewis, Gunner Wright y George Burgess.

A cinta se centra en as vicisituz d'un equipo especial d'a *[[Delta Force]]* de l'exercito estausunidense ninviau a rescatar a un achent d'a *[[Central Intelligence Agency]]* presonero d'un grupo terrorista en o sud de Filipinas y d'un capitán d'a *[[United States Air Force]]* que los refirma a traviés un dron pilotau a distancia dende los Estaus Unius. A misión pareixeba periglosa pero sin masiadas complicacions, pero poquet a poquet as cosas se van complicando en prencipiar a morir beluns d'os miembros d'o equipo y rematar por estar toz éls capturaus. Amás, en haber superau muito lo tiempo normal ta una operación de control, o coronel d'a base militar estausunidense decide susbtituyir a lo capitán de control, que amás tien un historial d'enfrontinamientos con os suyos superiors, y l'equipo substituto no poseye la mesma calidat que l'inicial.

*Land of Bad* s'ambienta en a suya epoca actual (2024) en Mindanao en as Filipinas y en Nevada en os Estaus Unius, y las suyas escenas se filmoron en Advancetown y Gold Coast (Queensland) en Australia.

## Elenco

## Se veiga tamién
* Cine en 2024.
* Cintas de 2024.

## Referencias

## Vinclos externos
*  ''Land of Bad'' en Internet Movie Database.
Forno microondas

Un **forno microondas** u muit a sobén simplament **microondas** ye un forno electrico, que transforma a enerchía electrica en ondas d'alta frecuencia: as microondas. Istas ondas dentran dica a 2,5 cm y prevocan a vibración d'as moleculas d'augua, producindo calor, a parti no acuosa d'o conteniu s'escalfa por contacto.

Os fornos microondas tienen o suyo orichen en a Segunda Guerra Mundial. Cientificos britanicos desarrolloron un aparato pa producir ondas magneticas de lonchitut curta, microondas, que, instaladas en o sistema de radar, aduyaban a localizar os bombarders alemans antis que no arribasen ta Anglaterra.

## Notas


## Referencias
Gruga (maquina)

Una **gruga**, **grúa** u **gruba** (d'o latín *grūs*) ye una maquina destinada a puyar y distribuyir en o espacio cargas y materials pa construcción penchadas d'un gancho. A gruga ye d'as primeras maquinas que existioron en o mundo. Por regle general son inchenios que contan con carruchas acanaladas, contrapesos, mecanismos simples, etcetera, pa creyar avantacha mecanica y poder mover grans cargas.

As primeras grugas fuoron creyadas en l'antiga Grecia, accionadas por hombres u animals. Istas grugas yeran utilizadas mas que mas pa la construcción d'edificios altos. Posteriorment, fuoron desarrollando-se grugas mas grans emplegando carruchas pa permitir a elevación de mayors pesos. En l'Alta Edat Meya fuoron emplegadas en os puertos y tarazanas pa a estiba y construcción d'os barcos. Belunas d'ellas fuoron construyidas ancladas a torres de piedra pa dar estabilidat adicional. As primeras grugas se construyioron de fusta, pero dende a plegada d'a revolución industrial os materiales mas emplegaus son o fierro fundiu y l'acero.

A primera enerchía mecanica fue proporcionada por maquinas de vapor en o sieglo XVIII. As grugas modernas emplegan cheneralment os motors de combustión interna u sistemas de motor electrico y hidraulico pa proporcionar fuerzas muito mayors, encara que as grugas manuals encara s'emplegan en os chicoz treballos u a on ye poco rentable disponer d'enerchía.

Existen muitos tipos de grugas diferents, cadaguna adaptada a un proposito especifico. As grandarias van dende as mas chicotas grugas de forca, usadas en l'interior d'os tallers, grugas torres, emplegadas pa construyir edificios altos, dica as grugas flotants, usadas pa construyir aparellos d'aceite y pa rescatar barcos inxupinaus.

Tamién existen maquinas que no dentran en a definición exacta d'una gruga, pero se'n conoixen cheneralment como tals.

## Referencias

## Vinclos externos
Cullarón

O termin **cullarón** puet fer referencia a:

* una **cullara** de grans dimensions, se veiga **[[cullar]]**.
* una **especie d'au** d'a orden d'os Anseriformes, se veiga **[[Spatula clypeata]]**
* **forma larval** d'os anfibios anuros. Se veiga **[[cullareta (anuros)]]**.
Cullareta

:*Iste articlo tracta sobre o *'cubierto**. Ta la forma larvaria d'os anfibios anuro, se veiga **cullareta (anuros)**.''

Una **cullareta** u **cullereta''' ye una cullara de grandaria chicota que se fa servir por un regular pa minchar postres.

## Referencia

## Se veiga tamién
* Cullara.
* Cullarón.
Cine en 2024

O **cine en 2024** amuestra una relación d'escaicimientos notables, premios y festivals relacionaus con o mundo d'o cine en l'anyo 2024.

## Cintas con mas recaudo mundial
Relación de cintas con mas recaudo de taquilla a livel mundial en l'anyo 2024:

## Estrenos de cintas
Relación d'estrenos de cintas en l'anyo 2024:

### Chinero

### Mayo

### Chulio

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 2024.

## Referencias

## Vinclos externos
Cambión de pompers

Un **cambión de pompers** u **auto de pompers** ye un cambión que fan servir os pompers pa luitar contra os incendios u atros tipos de misions. Gosan tener como prencipal misión transportar material necesario pa actuar en una emerchencia por incendio, mas que mas. Por un regular levan un motor pa pompiar augua obtenida d'una boca de riego u de cualsiquier atra fuent d'augua disponible, un equipe de comunicacions y cuantas ferramientas necesarias pa abordar urchencias.

## Notas


## Vinclos externos

*  Fotos de cambions de pompers
Gubierno Prohens

O **Gubierno Prohens** ye lo Gubierno d'as Islas Balears dende la suya formación o 10 de chulio de 2023, mientres a XI Lechislatura d'o Parlamento d'as Islas Balears, succedindo a lo Segundo Gubierno Armengol. Ye presidiu por Margalida Prohens Rigo, d'o *[[Partit Popular de les Illes Balears]]*, y ye un gubierno monocolor d'ixe partiu, encara que con o refirme parlamentario de *[[Vox (partiu politico)|Vox]]*.

## Historia
En estar o *[[Partit Popular de les Illes Balears]]* o vencedor en as eleccions autonomicas de 2023, la cabeza de lista d'ixe partiu, Margalida Prohens Rigo, fue esleyida presidenta en segunda vuelta con os 26 votos favorables d'o suyo partiu, lo voto en contra d'os 25 deputaus d'o *[[Partido Socialista de las Islas Baleares-PSOE]]* y de *[[Més per Mallorca]]* y l'abstención d'os 8 deputaus de *Vox*, formando un Gubierno Prohens monocolor sin participación (encara que con refirme parlamentario) de *Vox*.

## Historia
Os conselleros prenioron posesión d'os suyos cargos o 10 de chulio de 2023. Dende alavez o solo cambio que s'ha produciu en a suya composición ha estau la substitución de Marta Vidal Crespo al cudiau d'a consllería de Vivienda, Territorio y Movilidat por José Luís Mateo Hernández, escaicida lo 18 de chulio de 2024.

## Estructura y composición


## Referencias
Ramón Sainz de Varanda y Jiménez de la Iglesia

**Ramón Sainz de Varanda y Jiménez de la Iglesia**, naixiu de Taracena (Guadalachara, Castiella-La Mancha) lo 5 de chinero de 1925 y muerto en Zaragoza (Comarca Central, Aragón) o 10 de chinero de 1986, estió un politico, avogau y profesor universitario aragonés militant d'o *[[Partido de los Socialistas de Aragón]]*.

Ramón Sainz de Varanda fue esleyiu alcalde de Zaragoza en as eleccions de 1979 (as primeras eleccions dimpués d'a restauración d'a democracia), cargo que exerció dende alavez dica la suya muerte. Antiparte, en as eleccions a Corz Chenerals de 1977, as primeras eleccions d'a democracia, fue esleyiu senador en o Senau d'Espanya por a circumscripción electoral de Zaragoza en as listas d'a *[[Candidatura Aragonesa de Unidad Democrática]]*, formada por as fuerzas d'a ezquierda politica y d'o nacionalismo aragonés, estando lo senador mas votau d'a provincia. En a suya vida politica, tamién estió president d'a Federación Espanyola de Municipios y Provincias (1983-1985) y consellero d'Obras Publicas y Urbanismo en o Primer Gubierno Bolea presidiu por Juan Antonio Bolea Foradada mientres a etapa preautonomica.

Tamién destacó, antis de partecipar activament en politica, como avogau (fundó lo suyo propio despacho en 1965), estando considerau como un experto en Dreito foral d'Aragón y en Dreito Constitucional, estando amás decano d'o Colechio d'Avogaus de Zaragoza y miembro d'o *[[Consejo General de la Abogacía Española]]*. Estió tamién fundador d'o *[[Real Instituto de Estudios Europeos]]* de Zaragoza y profesor en a Universidat de Zaragoza.
Districto de Schwäbisch Hall

O **districto de Schwäbisch Hall** (en alemán *Landkreis Schwäbisch Hall*) ye un districto situato en Baden-Wurtemberg, Alemanya. A suya capital ye a ciudat de Schwäbisch Hall.

## Ciudaz y municipios
Districto d'Alb-Danubio

O **districto d'Alb-Danubio** (en alemán *Alb-Donau-Kreis*) ye un districto situato en Baden-Wurtemberg, Alemanya. A suya capital ye a ciudat d'Ulm.

## Ciudaz y municipios
Districto de Bresgobia-Alta Selva Negra

O **districto de Bresgobia-Alta Selva Negra** (en alemán *Landkreis Breisgau-Hochschwarzwald*) ye un districto situato en Baden-Wurtemberg, Alemanya. A suya capital ye a ciudat de Friburgo de Bresgobia.

## Ciudaz y municipios
Districto d'Elbe-Elster

O **districto d'Elbe-Elster** (en alemán *Landkreis Elbe-Elster*, en baixo sorabo *Wokrejs Łobjo-Halšter*) ye un districto situato en Brandemburgo, Alemanya. A suya capital ye la ciudat de Herzberg (Elster).
Districto de Dahme-Spreewald

O **districto de Dahme-Spreewald** (en alemán *Landkreis Dahme-Spreewald*, en baixo sorabo *Wokrejs Dubja-Błota*) ye un districto situato en Brandemburgo, Alemanya. A suya capital ye la ciudat de Lübben (Spreewald).
Missing in Action (cinta)

:*Iste artico ye sobre una cinta estausunidense de cine d'acción estrenada en 1984; ta atros usos, se veiga *'Missing in Action (desambigación)***.


***Missing in Action*** (títol orichinal en [[Idioma anglés|anglés]], en [[Idioma aragonés|aragonés]] ***Desapareixiu en acción***, estrenada en [[Aragón]] con o títol en [[Idioma castellano|castellano]] de  ***Desaparecido en combate***, en aragonés ***Desapareixiu en combat**') ye una cinta de cine estausunidense de cine d'acción estrenada l'anyo 1984, dirichida por Joseph Zito seguntes un guión adaptau por James Bruner (basau en una historia de John M. Crowther y Lance Hool), con una banda sonora orichinal de Jay Chattaway, una dirección de fotografía de João Fernandes y una producción cinematografica de Menahem Golan y Yoram Globus ta las productoras *[[The Cannon Group]]* y *[[Golan-Globus Productions]]*. Conta con un elenco d'actors d'o cual en fan parte, entre d'atros, os actors Chuck Norris, M. Emmet Walsh, David Tress, Lenore Kasdorf, Ernie Ortega, James Hong, E. Erich Anderson, Pierrino Mascarino, Joseph Carberry, Avi Kleinberger, Willie Williams, Bella Flores y Augusto Victa.

*James Braddock* ye un antigo coronel de l'exercito estausunidense que pasó una mica mas de dos anyos engarcholau en un campo de presoneros en Viatnam en rematar a guerra de Vietnam y d'o cual fa agora 10 anyos que logró fuyir-ne. Alavez recibe una invitación ta acompanyar a una delegación estausunidense a Ciudat Ho Chi Minh que va a investigar sobre lo terreno as informacions que afirman que encara bi ha en o país presoneros de guerra estausunidenses engarcholaus. Tanimientres, bien luego constata que la suya presencia ye nomás que un enganyufle en buscar que la suya presencia avale l'afirmación de que ya no queda en Vietnam garra presonero estausunidense. *Braddock*, tanimientres, decide investigar por a suya cuenta, trobando que efectivament encara quedan en o país antigos presoneros de guerra.

*Missing in Action* s'ambienta en Ciudat Ho Chi Minh y atros lugars de Vietnam y en Tailandia en a epoca actual d'a cinta (1984) y en 1974 en Vietnam; y las suyas escenas se filmoron en Filipinas.

## Elenco

## Se veiga tamién
* Cine en 1984.
* Cintas de 1984.

## Referencias

## Vinclos externos
*  ''Missing in Action'' en Internet Movie Database.
*  ''Missing in Action'' en AllMovie.
*  Trailer de ''Missing in Action'' en YouTube.
Ocho apellidos catalanes

***Ocho apellidos catalanes*** (títol orichinal en castellano, en aragonés ***Ueito apellius catalans***, estrenada en Aragón con o suyo títol orichinal) ye una cinta de cine espanyol de cine de comedia romantica estrenada l'anyo 2015, dirichida por Emilio Martínez-Lázaro seguntes un guión orichinal de Borja Cobeaga y Diego San José, con una banda sonora orichinal de Roque Baños, una dirección de fotografía de Juan Molina Temboury, una producción cinematografica d'Álvaro Augustín, Ghislain Barrois y Gonzalo Salazar-Simpson ta las productoras *[[Lazonafilms]]*, *[[Kowalski Films]]* y *[[Telecinco Cinema]]* y un elenco formau por Dani Rovira, Clara Lago, Carmen Machi, Karra Elejalde, Rosa María Sardà, Berto Romero, Belén Cuesta, Alberto López López, Alfonso Sánchez Fernández, Josep Maria Riera, César Maroto, Esperanza Pedreño, Betsy Túrnez, Alain Hernández, Agustín Jiménez, Javi Chou, María Forqué, Ylenia López, Manuel Monteagudo, Carmen Frigolet, José Chaves, Sayago Ayuso, Cesc Casanovas, Jordi Llordella, Iolanda Muíños, Txabi Franquesa y Pep Sais, entre d'atros actors.

*Ocho apellidos catalanes* contina la historia de *[[Ocho apellidos vascos]]* (2014, Emilio Martínez-Lázaro), con os mesmos director y protagonistas. En ella *Rafa* s'ha deseparau d*'Amaia* y ha tornau en Sevilla, a on tanimientres vive enamorau d'ella. De rapiconte, plega en Sevilla *Koldo*, qui li explica que *Amaia* ye amán de casar-se con un catalán, *Pau* y que amenista ta la voda como regalo un "lauburu" que *Rafa* poseye y que ye un herencio familiar que s'ha d'entregar a qui se case con *Amaia*. Alavez *Rafa* decide marchar con *Koldo* enta lo ficticio lugar de Soronelles, en a provincia de Chirona, ta prebar de recuperar a *Amaia*, encara que teme a los catalans que son cuasi independients y odian a los andaluces. D'atra man, *Koldo* creye que ye *Amaia* qui ha abandonau a *Rafa* y él tamién quiere recuperar a *Merche*, qui tamién se presenta en a masía a on se celebrará la voda. Cuan plegan descubren que *Pau* ha preparau un plan ta fer creyer a su avuela, *Roser*, que Catalunya ha declarau a suya independencia, que ye un país destacau en o mundo y que la suya estará la primera voda d'a nueva Catalunya independient. Qui organiza la voda ye *Judit*, una gallega que se fa pasar por catalana y que ye enamorada en secreto de *Pau*, decidindo aduyar a *Rafa* a recuperar a *Amaia*.

A cinta s'ambienta en a suya epoca actual (2005) en a provincia de Chirona, en Sevilla, en Madrit y en a provincia de Burgos y las suyas escenas se filmoron en Sevilla (provincia de Sevilla, Andalucía), Getaria (Guipuzcua, País Basco), Madrit (Comunidat de Madrit) y Monells en Cruïlles, Monells i Sant Sadurní de l'Heura, Chirona, Llagostera, Palafrugell y Vulpellac (provincia de Chirona, Catalunya).

Se tracta d'una cinta que ha recibiu bels premios y nominacions, encara que garra d'éls no perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2015.
* Cintas de 2015.

## Referencias

## Vinclos externos
*  ''Ocho apellidos catalanes'' en Internet Movie Database.
*  ''Ocho apellidos catalanes'' en FilmAffinity.
Blood Red (cinta)

:*Iste articlo ye sobre una cinta de cine de western estausunidense estrenada en 1989; ta atros usos, se veiga *'Blood Red***.

***Blood Red*** (títol orichinal en [[Idioma anglés|anglés]], en [[Idioma aragonés|aragonés]] ***Sangre roya***, estrenada en [[Aragón]] con o suyo títol traduciu enta lo [[Idioma castellano|castellano]] como ***Sangre roja**') ye una cinta de cine de western de cine estausunidense estrenada l'anyo 1989, dirichida por Peter Masterson seguntes un guión orichinal de Ron Cutler, con una banda sonora orichinal de Carmine Coppola, una dirección de fotografía de Toyomichi Kurita, una producción cinematografica de Judd Bernard y Patricia Casey ta las productoras *[[Kettledrum Productions]]* y *[[Hemdale]]* y que conta con un elenco formau por Eric Roberts, Giancarlo Giannini, Dennis Hopper, Burt Young, Carlin Glynn, Lara Harris, Joseph Runningfox, Al Ruscio, Michael Madsen, Elias Koteas, Francesca De Sapio, Marc Lawrence, Frank Campanella, Aldo Ray, Gary Swanson, Susan Anspach, Kevin Cooney, Julia Roberts (en ye la suya cinta debut) y Charles Dierkop, entre d'atros actors.

A familia *Collogero*, d'orichen siciliano, viven en California, a on son propietarios d'un vinyal y una bodega, mientres os anyos 1890. Alavez, una empresa de ferrocarrils decide construyir una linia ferria que trescruza lo suyo vinyal, chunto con os vinyals d'atros propietarios, pero encara que reciben presions, deciden no vender as suyas tierras. La empresa ferroviaria decide pasar d'as menazas a los feitos y destruyen as cubas de vin d'a familia. Cuan lo pai decide recorrer a la venganza, a l'estilo siciliano, ye asasinau, y lo fillo decide vengar la muerte de su pai destruyindo propiedaz d'o ferrocarril, que no dubda en ninviar perseguidors contra él. Tanimientres, bel día un senador recibe noticias d'os feitos, descubrindo que un atro senador y d'atros prominents politicos de California fan parte d'a trama de corrupción.

A cinta s'ambienta en California en os anyos 1890 y las suyas escenas se filmoron en Columbia, Fremont, Jamestown y Saratoga en California.

## Elenco

## Se veiga tamién
* Cine en 1989.
* Cintas de 1989.

## Referencias

## Vinclos externos
*  ''Blood Red'' en Internet Movie Database.
*  ''Blood Red'' en AllMovie.
*  ''Blood Red'' en Rotten Tomatoes.
* [fr}} [https://www.allocine.fr/film/fichefilm_gen_cfilm=33993.html ''Blood Red''] en [Allociné.
Los chicos del Preu

***Los chicos del Preu*** (títol orichinal en castellano, en aragonés ***Os mesaches d'o Preu***, estrenada en Aragón con o suyo títol orichinal) ye una cinta de cine de comedia dramatica musical de cine espanyol estrenada l'anyo 1967, dirichida por Pedro Lazaga seguntes un guión orichinal d'él mesmo y d'Antonio Vich, Rafael J. Salvia y José Luis Garci, con una banda sonora orichinal d'Antón García Abril, una dirección de fotografía de Juan Mariné, una producción cinematografica de Pedro Masó ta las productoras *[[CB Films]]* y *[[Pedro Masó Producciones Cinematográficas]]* y que conta con un elenco formau por Emilio Gutiérrez Caba, María José Goyanes, Karina, Cristina Galbó, Camilo Blanes, Alberto Closas, Mary Carrillo, Margot Cottens, José Luis López Vázquez, Alfonso del Real, Rafaela Aparicio, Gemma Cuervo, Pedro Díez del Corral, Carlos Mendy, José Orjas, Erasmo Pascual y Luisa Sala, entre d'atros actors.

A cinta conta las experiencias d'un grupo de mesaches que prencipian en un instituto lo curso preuniversitario ("preu") como trango previo a la suya dentrada l'anyo siguient en a Universidat. Un d'éls provicn de Tomelloso y sus pais han feito un poder con muito treballo ta que pueda estudiar, un atro deseya estar musico con a oposición de su pai, un atro ye lo fillo d'o *profesor 4,5*, a qui claman asinas porque con cualsiquier chicot error baixa la nota d'o 5 y fa repetir curso... As mesachas piensan mas que mas en casar-se, pero tamién fechinan ta obtener buenas notas y poder dentrar en a Universidat: una ye tamién bien estudiosa, a una atra li cuaca cantar. Pero finalment o curso remata y lis cal fer un examen ta aprobar u suspender....

*Los chicos del Preu* s'ambienta en a suya epoca actual (1967) en Madrit (Comunidat de Madrit) y en Tomelloso (Castiella-La Mancha) y las suyas escenas se filmoron en Esquivias (Toledo, Castiella-La Mancha) y Madrit (Comunidat de Madrit).

Ye una cinta que ha recibiu bels premos y nominacions, encara que garra d'éls no perteneixe a los prencipals premios cinematograficos internacionals.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''Los chicos del Preu'' en Internet Movie Database.
*  ''Los chicos del Preu'' en FilmAffinity.
Juan Carlos Marco Pueo

**Juan Carlos Marco Pueo** (Fonz, 1969) ye un escritor aragonés en luenga aragonesa. Ye licenciau en Fisicas por a Universidat de Zaragoza y profesor d'educación segundaria.

Escribe poesia y relato curto en a suya modalidat lingüistica, l'aragonés baixorribagorzano, habendo obteniu premios en concursos literarios como *Lo Grau*, *Cleto Torrodellas* y *Condau de Ribagorza* en as dos modalidaz.

## Obras
* *La arena y el mar* (2017)
* *Be regulá* (2017)
* *Díxame pescá con tú* (2020)
* *Llévame a pescar contigo* (2020)
* *La casa de los telaires y atros rellatos* (2022)

## Premios
* 2022: *[[Premio de Nobela Curta en Aragonés Ziudá de Balbastro|Premio Ziudá de Balbastro]]* con a novela *Díxame pescá con tú*

## Referencias

## Vinclos externos
*  Juan Carlos Marco Pueo. Asociación Aragonesa de Escritoras y Escritores
*  En Aragón Cultura. CARTV.
Districto d'Oberspreewald-Lausiz

O **districto d'Oberspreewald-Lausiz** (en alemán *Landkreis Oberspreewald-Lausiz*, en baixo sorabo: *Wokrejs Górne Błota-Łužyca*) ye un districto situato en Brandemburgo, Alemanya. A suya capital ye la ciudat de Senftenberg.
Halls of Montezuma

***Halls of Montezuma*** (títol orichinal en anglés, en aragonés ***Salons de Montezuma***, estrenada en Aragón con o títol en castellano de ***Situación desesperada***, en aragonés ***Situación desasperada***) ye una cinta de cine belico de cine estausunidense estrenada l'anyo 1951, dirichida por Lewis Milestone seguntes un guión orichinal de Michael Blankfort, con una banda sonora orichinal de Sol Kaplan, una dirección de fotografía de Winton C. Hoch y Harry Jackson y una producción cinematografica de Robert Bassler ta la productora cinematografica *[[20th Century Fox]]*. Fan parte de l'elenco d'actors d'a cinta, en os suyos papels prencipals, Richard Widmark, Jack Palance, Reginald Gardiner, Robert Wagner, Karl Malden, Richard Hylton, Richard Boone, Skip Homeier, Don Hicks, Jack Webb, Bert Freed, Neville Brand, Martin Milner y Philip Ahn. O títol d'a cinta fa referencia a la primera linia de l'Himno d'os Marines.

A cinta tracta d'un grupo de soldaus d'o *[[United States Marine Corps]]* en una isla en l'oceano Pacifico mientres a Segunda Guerra Mundial. Cuan os soldaus desembarcan en a isla, ocupada por tropas de l'Imperio d'o Chapón, ordenan a un grupo d'os marines capturar presoneros ta interrogar-los y asinas descubrir a on se troban uns canyons que son bombardiando-los. Conducius a una emboscada, consiguen sindembargo capurar a bels presoneros y interrogar-los, descubrindo encara que con dificultaz a on se troban os canyons.

A cinta s'ambienta en bella isla de l'oceano Pacifico en os anyos 1940 mientres a Segunda Guerr Mundial. A cinta incluye bellas escenas reals d'a guerra, y las atras escenas se filmoron en a Base Camp Pendleton d'o Cuerpo de Marines en Calfornia y en os *[[20th Century Fox Studios]]* en o barrio de Century City de Los Angeles, tamién en California.

## Elenco

## Se veiga tamién
* Cine en 1951.
* Cintas de 1951.

## Referencias

## Vinclos externos
*  ''Halls of Montezuma'' en Internet Movie Database.
*  ''Halls of Montezuma'' en TCM Movie.
A Gioconda

***A Gioconda***, conoixida tamién a vegadas como ***Mona Lisa*** (en italiano ***Gioconda*** u ***Monna Lisa***) ye un cuadro pintau arredol de 1503-1506 por Leonardo da Vinci en estilo renaixentista de pintura a l'olio sobre una tabla de chopo, conservau actualment en o Museu d'o Louvre (París, Francia), que ye un retrato d'a noble italiana Lisa Gherardini (conoixida como *Lisa del Giocondo* u *Monna Lisa*) y que ye considerada como una obra mayestra d'o Renaiximiento italiano. Se la describe como "la obra d'arte mas conoixida, mas visitada, mas descrita, mas cantada y mas parodiada d'o mundo". As prencipals cualidaz d'o cuadro incluyen la expresión enigmatica d'o rostro d'a modelo, a molimentalidat d'a composición, o modelau sotil d'as formas y l'ilusionismo atmosferico.

Encara que tradicionalment se considera que la modelo d'a obra ye la noble italiana Lisa del Giocondo l'autor d'o cuadro, Leonardo da Vinci, mai no entregó la pintura a la familia Giocondo, y posiblement continó treballando en a obra dica 1517. Dimpués d'a muerte d'o pintor en 1519, o rei Francisco I de Francia mercó la obra, que dende alavez estió propiedat d'os reis de Francia y posteriorment d'a Republica Francesa, estando expuesta en o Museo d'o Louvre en París dende l'anyo 1797.

## Referencias

## Vinclos externos
Amadeo de Souza-Cardoso

**Amadeo de Souza-Cardoso**, naixiu d'Amarante (Reino de Portugal) o 14 de noviembre de 1887 y muerto en Espinho (Primera Republica Portuguesa) o 25 d'octubre de 1918, estió un pintor portugués, uno d'os primers pintors modernos de Portugal. Estió influyenciau prencipalment por o cubismo y lo futurismo. Tornó en Portugal por culpa d'a Primera Guerra Mundial y miró de desenrrollar un estilo personal. Morió con 30 anyos en a pandemia de gripe de 1918.

## Vinclos externos
Districto de Spree-Neiße

O **districto de Spree-Neiße** (en alemán *Landkreis Spree-Neiße*, en baixo sorabo *Wokrejs Sprjewja-Nysa*) ye un districto situato en Brandemburgo, Alemanya. A suya capital ye la ciudat de Forst (Lausitz).
Districto de Bergstraße

O **districto de Bergstraße** (en alemán *Landkreis Bergstraße*) ye un districto situato en Hesse, Alemanya. A suya capital ye la ciudat de Heppenheim.

## Ciudaz y municipios
The Heat (cinta)

:*Iste ye un articlo sobre una cinta de comedia policiaca d'acción estausunidense de 2013; ta atros usos, se veiga *'The Heat***.

***The Heat*** (títol orichinal en [[Idioma anglés|anglés]], en [[Idioma aragonés|aragonés]] ***A calor***, estrenada en [[Aragón]] con o títol en [[Idioma castellano|castellano]] de ***Cuerpos especiales***, en aragonés ***Cuerpos especials**') ye una cinta de cine de comedia policiaco d'acción (una "buddy cop") coproducida por o cine britanico y lo cine estausunidense, estrenada l'anyo 2013, dirichida por Paul Feig seguntes un guión orichinal de Katie Dippold, con una banda sonora orichinal de Michael Andrews, una dirección de fotografía de Robert Yeoman, una producción cinematografica a lo cudiau de Peter Chernin y Jenno Topping ta las productoras *[[Chernin Entertainment]]*, *[[TSG Entertainment]]*, *[[Ingenious Media]]* y *[[Big Screen Productions]]* y con un elenco d'actors formau por Sandra Bullock, Melissa McCarthy, Demián Bichir, Marlon Wayans, Michael Rapaport, Jane Curtin, Spoken Reasons, Dan Bakkedahl, Taran Killam, Michael McDonald, Tom Wilson, Michael B. Tucci, Joey McIntyre, Bill Burr, Nate Corddry, Jessica Chaffin, Jamie Denbo, Adam Ray, Kaitlin Olson, Tony Hale, Andy Buckley, Ben Falcone, John Ross Bowie, Chris Gethard, Steve Bannos, Zach Woods, Katie Dippold, Mitch Silpa y Paul Feig.

As protagonistas d'a cinta son *Sarah Ashburn*, una achent d'o *[[Federal Bureau of Investigation]]* destinada en Nueva York a qui su chefe li ufre la posibilidat d'un ascenso y que ye considerada como una gran experta (encara que no masiau apreciada por os suyos companyeros) y *Shannon Mullins*, una achent d'a Policía de Boston prou zaborrera pero que tamién ye muit bien considerada profesionalment (encara que tampoco no masiau bien vista por os suyos companyeros). Cuan encargan a *Sarah* que marche enta Boston ta interrogar a un narcotraficant, troba que qui l'ha deteniu ye *Shannon* y que todas dos s'entrinquillan por l'interrogatorio d'o sospeitoso. Tanimientres, o chefe de *Sarah* li ordena colaborar con *Shannon* en a investigación, en considerar que conoix muito millor a situación de Boston, y finalment prencipian a colaborar, naixendo poquet a poquet entre ellas un mutuo respecto a mida que abanza la investigación, encara que no siempre contan con l'aval d'os suyos respectivos superiors.

A cinta s'ambienta en a suya epoca actual (2013) en as ciudaz de Nueva York y Boston, y las suyas escenas se rodoron en Boston y Danvers (Massachusetts).

Se tracta d'una cinta con cuantos premios y nominacions recibius, pero que garra d'éls no fa parte d'os prencipals u mas conoixius premios cinematograficos.

## Elenco

## Se veiga tamién
* Cine en 2013.
* Cintas de 2013.

## Referencias

## Vinclos externos

*  ''The Heat'' en Internet Movie Database.
*  ''The Heat'' en Box Office Mojo.
*  ''The Heat'' en Rotten Tomatoes.
*  ''The Heat'' en Metacritic.
Raema Lisa Rumbewas

**Raema Lisa Rumbewas**, naixida de Biak (Irian Jaya, Indonesia) lo 10 de setiembre de 1980 y muerta en Jayapura (Papua, Indonesia) lo 14 de chinero de 2024, estió una destacada esportista indonesia d'halterofilia con una important carrera esportiva, que incluye tres medallas en os Chuegos Olimpicos (Sydney 2000, Atenas 2004 y Pekín 2008; Raema Lisa Rumbewas estió la primer atleta indonesia en ganar una medalla en tres edicions d'os Chuegos Olimpicos), una medalla en os Chuegos d'o Sud-este Asiatico (Busan 2002) y atras tres medallas en os Chuegos d'o Sud-este Asiatico (Vietnam 2003, Manila 2005 y Vientiane 2009).

Yera prima de Nitya Krishinda Maheswari, una atra destacada esportista indonesia, practicant de badmintón.

## Referencias
Howard Waldrop

**Howard Waldrop**, naixiu de Houston (Texas, Estaus Unius) o 15 de setiembre de 1946 y muerto en Austin (Texas, Estaus Unius) o 14 de chinero de 2024, estió un escritor estausunidense de novelas de ciencia-ficción especializau en relatos curtos, que recibió bels premios literarios por a suya obra, en destacando lo Premio Nebula en 1980 u lo Premio Mundial de Fantasía en 1981.

## Referencias

## Vinclos externos
The Story of Dr. Wassell

***The Story of Dr. Wassell*** (títol orichinal en anglés, en aragonés ***A historia d'o doctor Wassell***, estrenada en Aragón con o títol en castellano de ***Por el valle de las sombras***, en aragonés ***Por a val d'as uembras***) ye una cinta de cine estausunidense de cine de drama biografico belico estrenada l'anyo 1944, dirichida por Cecil B. DeMille seguntes un guión adaptau por Alan Le May y Charles Bennett (basau en una historia de Corydon M. Wassell y James Hilton), con una banda sonora orichinal de Victor Young, una dirección de fotografía de Victor Milner y William E. Snyder, una producción cinematografica de Cecil B. DeMille ta la productora cinematografica *[[Paramount Pictures]]* y un elenco d'o cual en fan parte, entre d'atros actors, Gary Cooper, Laraine Day, Signe Hasso, Dennis O'Keefe, Carol Thurston, Carl Esmond, Paul Kelly, Elliott Reid, Stanley Ridges, Renny McEvoy, Oliver Thorndike, Philip Ahn y Barbara Britton.

O libro sobre lo cual se basa lo guión s'isnpira en as actividaz reals mientres a Segunda Guerra Mundial de Corydon M. Wassell, un medico miembro d'a *[[United States Navy]]* destinau en Filipinas, y a qui se refirió lo president Franklin Delano Roosevelt en una alocución radiofonica en abril de 1942 (y que s'incluye en a cinta). Conta cómo lo doctor cudia d'un grupo de soldaus estausunidenses greument ferius mientres l'ataque de l'Imperio d'o Chapón enta las Islas Orientals Neerlandesas y cómo los conduz enta un transporte ta evacuar-los enta Australia.

A cinta s'ambienta en Batavia (l'actual Jakarta) en as Islas Orientals Neerlandesas (l'actual Indonesia) en 1942 mientres a Segunda Guerra Mundial, y las suyas escenas se filmoron en Metapa y Tapachula (Chiapas) y Ciudat de Mexico en Mexico, y en Los Angeles y San Diego (California) y Pyote y Victoria (Texas) en os Estaus Unius, amás d'en os *[[Paramount Studios]]* situaus tamién en a ciudat californiana de Los Angeles.

*The Story of Dr. Wassell* recibió bels premios y nominacions, en destacando una nominación a los Premios Oscar en a suya 17<sup>ena</sup> edición a l'Oscar a los Millors Efectos Visuals.

## Elenco

## Se veiga tamién
* Cine en 1944.
* Cintas de 1944.

## Referencias

## Vinclos externos

*  ''The Story of Dr. Wassell'' en l**[[American Film Institute Catalog]]'' de l**American Film Institute*.
*  [https://www.imdb.com/title/tt0037316/ *The Story of Dr. Wassell*] en [[Internet Movie Database]].
*  [https://www.tcm.com/tcmdb/title/91519/enwp *The Story of Dr. Wassell''] en TCM Movie.
The Big Sleep (cinta de 1946)

:*Iste articlo ye sobre una cinta de cine negro de cine estausunidense de 1946; ta atros usos, se veiga *'The Big Sleep (desambigación)** y **The Big Sleep (cinta)***.

***The Big Sleep*** (títol orichinal en [[Idioma anglés|anglés]], en [[Idioma aragonés|aragonés]] ***O gran suenio***, estrenada en [[Aragón]] con o títol en [[Idioma castellano|castellano]] d***'El sueño eterno***, en aragonés ***O suenio eterno**'') ye una [[cinta]] de [[cine estausunidense]] de [[cine negro]] estrenada l'anyo [[1946]], dirichida por [[Howard Hawks]] seguntes un [[guión adaptau]] por [[William Faulkner]], [[Leigh Brackett]] y [[Jules Furthman]] (basau en a [[novela]] ''[[The Big Sleep]]'' que heba publicau [[Raymond Chandler]] l'anyo [[1939]]), con una [[banda sonora orichinal]] de [[Max Steiner]], una [[dirección de fotografía]] de [[Sidney Hickox]] y una [[producción cinematografica]] de [[Howard Hawks]] ta la [[productora cinematografica]] ''[[Warner Bros.]]''. Conta con un elenco formau por [[Humphrey Bogart]], [[Lauren Bacall]], [[John Ridgely]], [[Martha Vickers]], [[Sonia Darrin]], [[Dorothy Malone]], [[Regis Toomey]], [[Peggy Knudsen]], [[Charles Waldron]], [[Charles D. Brown]], [[Bob Steele]], [[Elisha Cook Jr.]], [[Louis Jean Heydt]], [[Trevor Bardette]], [[Tommy Rafferty]], [[Ben Welden]], [[Tom Fadden]] y [[Theodore von Eltz]], entre d'atros [[actor]]s.

Ye una cinta protagonizada por ''[[Philip Marlowe]]'', un [[detective privau]] de [[Los Angeles]] a qui contracta lo ''cheneral Sternwood'', un cabalero propietario, ta que quede a lo cudiau d'un conchunto de deudas que su filla chicota, ''Carmen'', tien con ''Arthur Geiger'', un [[librero]]. Cuan marcha, l'interroga la filla mayor, ''Vivian'', qui sospeita que lo motivo d'o contracto ye d'investigar a desaparición de ''Sean Regan'', protechiu d'ella, fa un mes. Poquet a poquet a trama se complica con un [[chantache]] enta ''Carmen'', con l'[[asasinato]] d'o [[chofero]] d'a familia y con l'aparición en escena d**Eddie Mars*, un [[gángster]] relacionau con *Vivian*, y *Marlowe* descubre que en realidat garra cosa ye lo que parixe.

A cinta s'ambienta en a suya epoca actual ([[1944]], cuan se filmó) en a ciudat de [[Los Angeles]] en [[California]], y las suyas escenas se filmoron en os *Brothers Burbank Studios* en [[Burbank]], tamién en California.

*The Big Sleep* ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

== Elenco ==


== Se veiga tamién ==
* [[Cine en 1946]].
* [[Cintas de 1946]].

== Referencias ==


== Vinclos externos ==

*  [https://www.imdb.com/title/tt0038355/ *The Big Sleep*] en [[Internet Movie Database]].
*  [https://catalog.afi.com/Catalog/moviedetails/24697 *The Big Sleep*] en l*'American Film Institute Catalog* de l*'American Film Institute*.
*  [https://www.allmovie.com/movie/v5471 *The Big Sleep*] en [[AllMovie]].
*  [https://www.tcm.com/tcmdb/title/45/enwp *The Big Sleep*] en [[TCM Movie]].
*  [https://www.rottentomatoes.com/m/1002352-big_sleep *The Big Sleep''] en Rotten Tomatoes.
The Last Hurrah (cinta de 1958)

:*Iste articlo ye sobre una cinta de cine politico de cine estausunidense estrenada en 1958; ta atros usos, se veiga *'The Last Hurrah (desambigación)** y **The Last Hurrah (cinta)***.

***The Last Hurrah*** (títol orichinal en [[Idioma anglés|anglés]], en [[Idioma aragonés|aragonés]] ***O zaguer hurra***, estrenada en [[Aragón]] con o suyo títol traduciu enta lo [[Idioma castellano|castellano]] como ***El último hurra**'') ye una [[cinta]] de [[cine politico]] de [[cine estausunidense]] estrenada l'anyo [[1958]], dirichida por [[John Ford]] seguntes un [[guión adaptau]] por [[Frank S. Nugent]] (basau en ''[[The Last Hurrah]]'', una [[novela]] que heba publicau [[Edwin O'Connor]] l'anyo [[1956]]), con una [[dirección de fotografía]] de [[Charles Lawton Jr.]], una [[producción cinematografica]] de [[John Ford]] ta la [[productora cinematografica]] ''[[Columbia Pictures]]'' y un [[elenco]] d'o cual fan parte, entre d'atros, os [[actor]]s [[Spencer Tracy]], [[Jeffrey Hunter]], [[Dianne Foster]], [[Pat O'Brien]], [[Basil Rathbone]], [[Donald Crisp]], [[James Gleason]], [[Edward Brophy]], [[John Carradine]], [[Willis Bouchey]], [[Basil Ruysdael]], [[Ricardo Cortez]], [[Wallace Ford]], [[Frank McHugh]], [[Carleton Young]], [[Frank Albertson]], [[Bob Sweeney]] y [[Edmund Lowe]].

A cinta se centra en a figura de ''Frank Skeffington'', un [[politico]] [[Estaus Unius|estausunidense]] d'orichen [[Irlandeses|irlandés]] que ye l'[[alcalde]] d'una ciudat de [[Nueva Inglaterra]]. S'amanan as eleccions municipals y los poders facticos d'a ciudat prencipian a deseyar un cambio en l'alcaldía, d'una man porque ya fa anyos que ''Frank'' en ye l'alcalde y d'atra man porque se prencipia a charrar de corrupción politica en a suya administración. ''Adam Caulfield'' ye lo suyo sobrino (encara que [[yerno]] d'un d'os suyos principals oponents) y ye tamién un [[periodista]] esportivo, pero ''Skeffington'' li demana que cubra la suya campanya, que él mesmo define como la suya zaguer campanya, lo suyo "zaguer hurra".

A cinta s'ambienta en a suya epoca actual ([[1958]]) en bella ciudat indeterminada de [[Nueva Inglaterra]] en os [[Estaus Unius]] y las suyas escenas se filmoron en o [[rancho Columbia/Warner Bros.]] en [[Burbank]] ([[California]], Estaus Unius).

''The Last Hurrah'' ha recibiu bellas nominacions a bels premios cinematograficos, en destacando una nominación en os [[Premios BAFTA]] a lo [[Premio BAFTA a lo Millor Actor Forano|Millor Actor Forano]] en a suya [[12ena edición d'os Premios BAFTA|12<sup>ena</sup> edición]].

== Elenco ==


== Se veiga tamién ==
* [[Cine en 1958]].
* [[Cintas de 1958]].

== Referencias ==


== Vinclos externos ==

*  [https://www.imdb.com/title/tt0051845/ ''The Last Hurrah''] en [[Internet Movie Database]].
*  [https://www.allmovie.com/movie/v28339 en [[AllMovie]].
*  [https://www.tcm.com/tcmdb/title/80863/enwp ''The Last Hurrah''] en [[TCM Movie]].
*  [https://catalog.afi.com/Catalog/moviedetails/53575 ''The Last Hurrah''] en l**American Film Institute Catalog* de l*'American Film Institute''.
Alverniz

**Alverniz** puet fer referencia a:

* una **disolución** d'una o mas substancias rasinosas en un disolvent, se veiga **[[verniz]]**.
* un **chenero d'árbols** de fuella caduca, se veiga ***[[Alnus]]***.
** a **especie** ***[[Alnus glutinosa]]***, perteneixient a l'anterior chenero.
** a **especie** ***[[Alnus cordata]]*** u **alverniz de fuella de corazón**, perteneixient a l'anterior chenero.
** a **especie** ***[[Alnus incana]]*** u **alverniz griso**, perteneixient a l'anterior chenero.
* a **especie** ***[[Frangula alnus]]*** u **alverniz borde**, perteneixient a o chenero *[[Frangula]]*.
Neral

A **neral** ye una variedat d'oliva propia d'o norte d'o Semontano de Balbastro. Se troba prencipalment localizada en Alquezra pero tamién ye present en atras localidaz como Asque, Colungo, Buera, Radiquero, Adauesca y Alberuela de la Liena. A vegadas conoixida tamién como **negral**, ye una denominación que se reserva mas a sobén pa atra variedat, a negral de Biarche.

Ye una d'as variedaz autoctonas prencipals definidas en a Denominación d'Orichen Aceite d'o Semontano. A suya presencia ye documentada por escrito por Félix de Azara en l'anyo 1818.

## Caracteristicas agronomicas
L'árbol tien una vigor alta, porte ubierto y densidat espesa. Son árbols grans y viellos, muit resistents a o fredo, belún con doble tronco. Se tracta d'una variedat de producción meya y una mica irregular. O fruito madura tempranament y se mete de color negra.

## Referencias

## Vinclos externos
*  Neral. Olivos de Aragón
*  Variedades de España. Neral.
Districto de Rheingau-Taunus

O **districto de Rheingau-Taunus** (en alemán *Rheingau-Taunus-Kreis*) ye un districto situato en Hesse, Alemanya. A suya capital ye la ciudat de Bad Schwalbach.

## Ciudaz y municipios
Districto d'Offenbach

O **districto d'Offenbach** (en alemán *Landkreis Offenbach*) ye un districto situato en Hesse, Alemanya. A suya capital ye la ciudat de Dietzenbach.

## Ciudaz y municipios
Negral

O termin **negral** fa referencia a:

* Denominación de cuantas **variedaz d'olivera**:
** **[[negral de Biarche]]**
** **[[negral de Sabinyán]]**
** nombre alternativo pa la variedat **[[neral]]**.

* Una **variedat de ceresa**, se veiga **[[negral (ceresa)]]** .
Negral de Sabinyán

A **negral de Sabinyán** ye una variedat d'oliva propia d'a localidat de Sabinyán y prou present en a provincia de Zaragoza. En Belchit, a on ye apreciada como oliva de mesa, ista mesma variedat se conoixe como **golbina** u **bolvina de Belchit**.

## Caracteristicas agronomicas
L'árbol tien una vigor alta, porte ubierto y densidat meya. A maduración d'o fruito ye tempranera y produce, mezclada con atras variedaz, aceites de colors amariellas variadas, equilibradas y poco accentuadas en notas fruitals.

## Vinclos externos
*  Negral de Sabiñán. Olivos de Aragón
*  Variedades de España. Negral de Sabiñán.
*  Variedades de España. Bolvina de Belchite.
Negral de Biarche

A **negral de Biarche** ye una variedat d'oliva y olivera propia d'a localidat de Biarche, en o nord-ueste d'o Semontano de Balbastro. Tamién se puet trobar en as localidaz d'Abiego y Alberuela de la Liena. S'utiliza iste nombre pa distinguir-la d'atras dos variedaz: a negral de Sabinyán, d'a provincia de Zaragoza, y a neral, tamién present en o semontano, pero en a zona d'Alquezra.

Ye una d'as variedaz autoctonas prencipals definidas en a Denominación d'Orichen Aceite d'o Semontano.

## Caracteristicas agronomicas
As oliveras d'ista variedat son de porte plorón, vigor meya y densidat alta. O fruito ye de grandaria meya, lucherament asimrtrico y de forma ovoidal. A suya producción ye meya y prou regular cada anyo.

## Referencias

## Vinclos externos
*  Variedades de España. Negral de Bierge.
Pansenya

A **pansenya** ye una variedat d'oliva que se troba en a localidat d'Alquezra y atros lugars d'a suya redolada como Asque, Colungo, Buera y Radiquero. Coincide alto u baixo con l'aria de difusión de l'alquezrana, que ye a variedat dominant en a zona.

Ye una d'as variedaz autoctonas prencipals definidas en a Denominación d'Orichen Aceite d'o Semontano. A suya presencia ye documentada por escrito por Félix de Azara en l'anyo 1818.

## Caracteristicas agronomicas
O suyo fruito, como o propio nombre indica, ye negro y arrugau. As olivas son tan dolzas en madurar que se pueden minchar d'o mesmo árbol. L'árbol tien una vigor meya, porte ubierto y densidat meya.

## Referencias

## Se veiga tamién
* Pansenya fina
* Pansenya de Lecina

## Vinclos externos
*  Panseñera. Olivos de Aragón
*  Variedades de España. Panseñera.
Pansenya de Lecina

A **pansenya de Lecina** ye una variedat d'oliva y olivera propia d'a localidat de Lecina, en Sobrarbe. I hai bels poquez eixemplars, estando una variedat minoritaria y local.

## Se veiga tamién
* Pansenya

## Vinclos externos
*  Variedades de España. Panseña de Lecina
Royal de Calatayú

A **royal de Calatayú** ye una variedat d'oliva y olivera propia d'a localidat de Calatayú y present en as provincias de Zaragoza y Uesca.

## Caracteristicas agronomicas
As oliveras d'ista variedat son de porte ubierto, vigor meya y densidat meya. Se tracta d'una variedat muit antiga, sobre la que s'han empletrau gran parti d'as oliveras existents d'a variedat empeltre.

## Se veiga tamién
* Royal

## Vinclos externos
*  Variedades de España. Royal de Calatayud
On Wings of Eagles (cinta)

:*Iste articlo ye sobre una cinta chino-estausunidense de cine belico de drama y d'esportes estrenada en 2016; ta atros usos, se veiga *'On Wings of Eagles***.

***On Wings of Eagles*** (títol orichinal en [[Idioma anglés|anglés]], en [[Idioma aragonés|aragonés]] ***En as alas d'as aligas***, estrenada en [[Aragón]] con o títol en [[Idioma castellano|castellano]] d***'Inquebrantable***, en aragonés ***Increbantable**') ye una cinta de cine biografico de drama belico y d'esportes estrenada l'anyo 2016 coproducida por o cine estausunidense, lo cine chinés y lo cine hongkongués, dirichida por Stephen Shin y Michael Parker seguntes un guión orichinal de Rubby Xu, Christopher C. Chan, Stephen Shin y Michael Parker, con una banda sonora orichinal de Scott Greer, una dirección de fotografía de Siu-Keung Cheng, una producción cinematografica de Mark Bacino, Jim Green, Stephen Lam y Stephen Shin ta las productoras *[[Goodland Pictures]]*, *[[Innowave Limited]]* y *[[BondIt Media Capital]]* y un elenco d'o cual en fan parte, entre d'atros actors, Joseph Fiennes, Shawn Dou, Elizabeth Arends, Richard Sanderson, Jesse Kove y Augusta Xu-Holland.

A cinta, que ye una secuela no oficial de *[[Chariots of Fire]]* (1981, Hugh Hudson) se centra en a vida d'Eric Liddell, un atleta escocés naixiu de China (fillo de misioneros en ixe país) que partecipó en os Chuegos Olimpicos de París 1924, a on ganó la cursa de 400 metros lisos. En tornar a vivir en China, lo suyo país natal, estió él mesmo misionero con a suya muller dica que en 1941 en complicar-se la situación en China con a invasión de l'Imperio d'o Chapón ninvió a su muller y a sus tres fillas enta Canadá y en 1943, en no poder marchar él, fue internau por os chaponeses en un campo de concebtración, centrando-se la cinta en as suyas vicisituz mientres a suya estada en o campo y dica la suya muerte lo 21 de febrero de 1945, cinco meses antes d'a liberación d'os presoneros a la fin d'a Segunda Guerra Mundial.

A cinta s'ambienta en China en os anyos 1941, 1942, 1943, 1944 y 1945 mientres a Segunda Guerra Mundial y las suyas escenas se filmoron en Tianjin en China.

## Elenco

## Se veiga tamién
* Cine en 2016.
* Cintas de 2016.

## Referencias

## Vinclos externos
*  ''On Wings of Eagles'' en Internet Movie Database.
*  ''On Wings of Eagles'' en Rotten Tomatoes.